國立博物館 (瑞典)

國立博物館（瑞典文：Nationalmuseum）係瑞典首都斯德哥爾摩市中心嘅一間美術館。裏面嘅館藏包括各個年代嘅歐洲藝術，同埋現代瑞典嘅設計藝術。國立博物館係瑞典最舊同埋最大嘅美術博物館。 呢個館嘅前身係瑞典皇家博物館。十八世紀中葉，瑞典王室想將佢哋嘅珍藏拎出嚟畀公眾睇，於是開咗皇家博物館。1866年，皇家博物館搬咗去而家嘅地址，改名做國立博物館。2013至2018年，國立博物館休館擴建變成而家嘅樣。 連出去 國立博物館嘅官方網站